Iwawa
Iwawa on saar Rwandas Kivu järves umbes kahe kilomeetri kaugusel Kongo Demokraatliku Vabariigi piirist. Saare geograafilised koordinaadid on 1° 55′ 57″ S, 29° 8′ 50″ E. Iwawa asub umbes 25 km sadamalinnast Gitesist loodes. Saar on konksukujuline, liigendatud rannajoonega; selle pikkus põhja-lõunasuunas on umbes 2,5 km ja ida-läänesuunas 1,3 km. Aastal 2010 rajati saarele noorte rehabiliteerimis- ja kutseõppekeskus, mida on lääneriikides nimetatud vanglaks ja sunnitöölaagriks.